রবিবার বন্ধ থাকতে চলেছে মেট্রো পরিষেবা!

ওয়েব ডেস্ক: ফের দুঃসংবাদ মোট্রো যাত্রীদের জন্য। রবিবার বন্ধ থাকতে চলেছে মোট্রো পরিষেবা (Metro Service)। সেদিন মহানায়ক উত্তম কুমার (Mahanayak Uttam Kumar) স্টেশন থেকে ক্ষুদিরাম স্টেশন (Khudiram Station) পর্যন্ত বন্ধ থাকতে চলেছে পরিষেবা। সূত্রের খবর, বিশেষ পরীক্ষার কারণে বন্ধ থাকতে চলেছে এই পরিষেবা। ফলে সপ্তাহান্তে ভোগান্তির শিকার হতে চলেছেন যাত্রীরা।

বৃহস্পতিবার একটি বিজ্ঞপ্তি প্রকাশ করেছে মেট্রো কর্তৃপক্ষ। সেখানে বলা হয়েছে, আগামী ৩০ অগাস্ট শনিবার রাত ১১টা থেকে ৩১ অগাস্ট রবিবার দুপুর ৩টে পর্যন্ত বন্ধ থাকবে মেট্ট্রো (Metro)। ওই সময় ক্ষুদিরাম স্টেশনে কাজ চলবে। ফলে রবিবার বিকেল ৪টের পর পরিষেবা আবার স্বাভাবিক হবে বলে জানানো হয়েছে। তবে সেদিন মহানায়ক উত্তম কুমার থেকে দক্ষিণেশ্বর পর্যন্ত পরিষেবা স্বাভাবিক থাকবে।

আরও খবর : আমি অনেক প্রধানমন্ত্রী দেখেছি কে কেমন ছিলেন? একটা বইও লিখব

বিজ্ঞপ্তিতে আরও বলা হয়েছে, মিসলেনিয়াস সার্ভিস রিক্রুটমেন্ট এক্সামিনেশন বোর্ডের পরীক্ষার জন্য রবিবার সকাল সাতটায় মহানায়ক উত্তম কুমার (Mahanayak Uttam Kumar) থেকে দক্ষিণেশ্বর (Dakhineshwar) পর্যন্ত চলবে একটি মেট্রো। অন্যদিকে দক্ষিণেশ্বর থেকে মহানায়ক উত্তম কুমার পর্যন্ত ওই সময় একটি মেট্রো পাওয়া যাবে। ওই দিন গ্রিন লাইনে সকাল ৮টা থেকে শুরু হবে পরিষেবা।

প্রসঙ্গত, মোট্রোয় দুর্ভোগের জেরে অতিষ্ঠ হয়ে উঠেছেন নিত্যযাত্রীরা। কখনও জল দাঁড়ানো, আবার কখনও যান্ত্রিক কারণে বিঘ্নিত হয়েছে এই পরিষেবা। তার মাঝে কিছু স্টেশনে অনেক্ষণ দরজা খুলে মেট্রো দাঁড়িয়ে পড়ার অভিযোগ সামনে এসেছে। অন্যদিকে পিলারে ফাটলের কারণে বন্ধ রয়েছে কবি সুভাষ মেট্রো স্টেশন (Kavi Subhash Metro Station)। ফলে এখন ক্ষুদিরাম থেকে দক্ষিণেশ্বর পর্যন্ত মেট্রো চলছে। তার মাঝে এবার রবিবার মোট্রো বন্ধ রাখার কথা ঘোষণা করা হয়েছে। এর ফলে চরম ভোগান্তির শিকার হতে চলেছেন যাত্রীরা।

দেখুন আরও খবর :